**MÓDSZERTANI ÚTMUTATÓ**

**megalapozó tanulmány összeállításához**

**(TOP-7.1.1-16-098–1.3 sz. helyi felhívás)**

**1. A támogatást igénylő és a projekt bemutatása**

**1.1. A támogatást igénylő**

Kérjük, röviden mutassa be a támogatást igénylőt, vázolja főbb működési és szervezeti adatait.

Amennyiben releváns, a bemutatás során térjen ki arra, hogy a szervezet mennyiben vesz részt a helyi közösség működésében.

**1.2. A projekt és célrendszerének bemutatása**

Kérjük, mutassa be a projekt előzményeit, illetve röviden foglalja össze a fejlesztési elképzelését.

Kérjük, hogy hivatkozással a Felhívás 1.1. és a HKFS 6. pontjaira szíveskedjen bemutatni a projekt céljait, elkülönítve a közvetlen és közvetett, valamint a rövid és hosszútávú célokat.

**1.3. A projekt indokoltsága**

Kérjük, mutassa be, hogy a HKFS alapján hogyan indokolható a projekt, milyen elemei és mennyiben támogatják a stratégiában nevesített célok elérését.

Mutassa be a jelenlegi állapotot, fejlesztési potenciált, azonosítsa, hogy a projekt mennyiben célozza egy adott probléma kezelését, továbbá hogy a projekt jelenleg milyen módon elégíti ki a társadalmi igényeket.

**2. A projekt szakmai tartalmának bemutatása**

**2.1. A megvalósítandó tevékenységek és a célcsoport bemutatása**

Kérjük, hogy hivatkozással a Felhívás 3.1.1. és 3.1.2 pontjaira szíveskedjen tételesen bemutatni a projekt tervezett tevékenységeit.

Kérjük, mutassa be a projekt célcsoportját, célcsoportjait!

**2.2. A műszaki tartalom**

Kérjük, röviden foglalja össze a projekt műszaki-szakmai tartalmát.

Az infrastrukturális fejlesztési elemek esetén a rövid műszaki leírásnak tartalmaznia kell: az épület és földrészlet-adatokat, a helyiséglistát (alapterület-kimutatással), a tervezett beruházás szöveges leírását bemutatva az energiahatékonysági és akadálymentesítési kötelezettségek teljesülését, valamint a fotódokumentációt a meglévő állapotról.

Nem engedélyköteles és engedélyköteles építési beruházás esetén is helyszínrajz, vázlatrajz (a felépítmény jelenlegi és tervezett állapotának bemutatása), rövid műszaki leírás és tervezői költségbecslés beemelése a megalapozó tanulmányba ugyancsak szükséges.

Eszközbeszerzés esetén egy tételes eszközlista is a műszaki tartalom leírásának részét kell képezze.

Kérjük, térjen ki röviden a projekt energiahatékonysági és esélyegyenlőségi-akadálymentesítési vállalásaira.

**2.3. A projekt hozzájárulása az indikátorok teljesítéséhez**

Kérjük, mutassa be a projekt hozzájárulását az alábbi indikátorok tervezett teljesítéséhez.

| **Indikátor neve** | **Alap** | **Mérték­egység** | **Típusa1** | **Célérték[[1]](#footnote-1)** | **Azonosító** |
| --- | --- | --- | --- | --- | --- |
| Városi területeken épített vagy renovált köz- vagy kereskedelmi épületek | **ERFA** | m2 | OP kimeneti |  | CO39 |
| Városi területeken létrehozott vagy helyreállított nyitott terek | **ERFA** | m2 | OP kimeneti |  | CO38 |

**2.4. A projekt költségvetése**

Kérjük, a Felhívás 5.5. pontja alapján, táblázatos formában, a tételek egyértelmű elkülönítésével mutassa be a projekt költségvetését. Kérjük, röviden utaljon az egyes elszámolni kívánt költségek indokoltságára is, illetve mutassa be a belső költségvetési korlátok érvényesítését is.

Mutassa be azon nem támogatható (vagy támogatható, de nem jelen projekt részének tekintett) tevékenységeket és azok költségvonzatát, melyeket projekten kívüli forrásból tervez megvalósítani, amennyiben releváns.

Vázolja a projekt forrásait, a tervezett támogatási intenzitást, illetve tevékenységenként végezze el az állami támogatási kategóriák szerinti besorolást.

**2.5. A projekt pénzügyi fenntarthatósága**

A 300 millió Ft teljes elszámolható költség alatti projektek esetén nem kötelező a költség-haszon elemzés elvégzése, elegendő a projekt pénzügyi fenntarthatóságának bemutatása a jelen dokumentumban.

**2.6. A projektmenedzsment tagjai**

Kérjük, mutassa be a projektmenedzsment-szervezetet, annak a projekt megvalósításában szerepet játszó kulcs-szakembereit, a szakemberek, a projekt szempontjából releváns tapasztalatait.

**3. Együttműködések, kapcsolódási pontok**

**3.1. Tervezett partnerség bemutatása**

Kérjük, hogy a fejlesztés közösségi jellegét alátámasztandó, mutassák be az egyes, a projekt megvalósítását támogató szereplők, szervezetek, együttműködő személyek és szervezetek szerepét.

**3.2. Kapcsolódás, a fejlesztés integráltsága**

Kérjük, mutassa be, hogy a fejlesztési igény kapcsolódik-e más pályázati konstrukciókhoz, megvalósult vagy megvalósulás alatt álló projektekhez, illetve tervezett ESZA típusú fejlesztésekhez.

Kérjük, ha szükséges, térjen ki a korábbi pályázati konstrukciók és a jelen fejlesztés lehatárolására is.

**4. A projektjavaslat értékelése**

**4.1. Kockázatelemzés**

Kérjük, röviden értékelje a projekt fontosabb szervezeti, társadalmi, gazdasági-pénzügyi, jogi és műszaki kockázatait és a kockázatok megelőzésére tervezett intézkedéseket.

**4.2. Innovativitás a projektben**

Kérjük, amennyiben releváns, röviden mutassa be a projekt innovatív elemeit, újdonságot jelentő megoldásait.

**4.3. A projekt szakmai tartalmának összefoglalása**

Kérjük, szövegesen – hivatkozással a megalapozó tanulmány egyes pontjaira - foglalja össze, hogy a bemutatott projekt hogyan felel meg a Felhívás által támasztott (4.4.2. 3. pont) értékelési szempontoknak.

1. Amely indikátor esetében az oszlopban érték került rögzítésre, azt támogatási kérelmenként az elvárt kötelező minimális vállalás értéke. [↑](#footnote-ref-1)